
DR 30.7.2018                                                               103                    

 
Rangka kerja pengawal seliaan tersebut dijangka tidak akan melemahkan operasi 

dan pelaburan PETRONAS di Sarawak dan mestilah menunjukkan kesediaan dan 
kesanggupannya untuk menghormati dan mematuhi Undang-undang Kerajaan Negeri 
Sarawak dan perlulah menunjukkan komitmen dalam usaha untuk memenuhi aspirasi negeri 
Sarawak agar pulangan hasil daripada eksploitasi minyak dan gas adalah saksama dan 
penyertaan anak-anak Sarawak dan syarikat-syarikat Sarawak perlu diperbanyakkan dan 
diperluaskan dalam sektor huluan mahupun sektor hiliran minyak dan gas di negeri Sarawak. 
Saya berharap perundingan yang telah, sedang dan akan dilakukan berjalan dengan lancar 
dan tidak perlulah saman menyaman dan akan mewujudkan situasi kepentingan Sarawak 
khususnya dan Malaysia amnya.  

 Saya beralih kepada perkara-perkara yang berkaitan dengan kawasan di tempat 
saya. Tuan Yang di-Pertua, saya ingin bertanya bilakah Lebuhraya Pan Borneo fasa 2 akan 
diteruskan iaitu di kawasan Limbang dan Lawas? Di mana Menteri Kerja Raya adalah 
daripada Lawas. Saya juga ingin menyentuh tentang apa yang telah pun dibincangkan 
dengan kerajaan negara jiran, negara Brunei Darussalam iaitu tentang persoalan seamless 
drive yang telah dibawa oleh kerajaan sebelum ini dalam bilateral meeting dengan negara 
Brunei. 

 Keduanya, apakah perancangan kerajaan khususnya Menteri Kesihatan tentang 
khidmat pakar yang telah ditamatkan serta-merta di Hospital Limbang? Pada masa ini, di 
Limbang ada pakar untuk ibu-ibu yang mengandung, gynaecology, dan apabila berlaku 
perubahan ini, ia ditamatkan serta-merta dan sekarang ini ibu-ibu yang mempunyai masalah 
terpaksa di bawa ke Miri. Mereka mengadu bukannya kos, Yang Berhormat, tetapi sakitnya 
ibu mengandung dibawa pakai jalan darat ke Miri sebab perkhidmatan pakar ekspatriat 
daripada Burma ini telah pun ditamatkan dengan serta-merta. Jadi saya rasa ini adalah satu 
penyeksaan kepada ibu-ibu kita, ibu-ibu wanita yang mengandung. Sebelum ini, setelah 
dipinta, dipohon oleh saya dalam Dewan ini, alhamdulillah, ia nya berhasil tetapi sekarang ini 
pula ditamatkan.  

 Jadi, ketiganya apakah bantuan-bantuan kepada kementerian Kebajikan? Apakah 
bantuan-bantuan yang bermacam-macam sebelum ini akan diteruskan atau pun tidak?  

Keempatnya, apakah langkah-langkah Kementerian Kesihatan untuk menyiapkan 
Klinik Long Napir yang sudah pun dibina tetapi terbengkalai disebabkan oleh pelaksanaan 
kontraktor tidak cekap? Jadi, apakah usaha?  

Seterusnya kepada KPLB. Apakah langkah-langkah untuk menyiapkan fasa 2 Jalan 
Meritam, Telahak, Buangabai, Pengkalan Rejab yang juga terbengkalai. Fasa 4 sedang 
dibina, fasa 3 sudah siap, fasa 1 sudah siap. Fasa 2 ini. Saya berharap kerajaan baharu ini 
dapat menyelesaikannya. 

 Seterusnya kepada Kementerian Kesihatan. Saya mewakili seluruh rakyat Sarawak 
juga ingin bertanya apakah servis flying doktor di Sarawak akan diteruskan atau pun tidak? 
Ini persoalan sekarang.  

Seterusnya, apakah kerajaan akan meneruskan pelaksanaan projek-projek mesra 
rakyat yang telah pun diluluskan pada awal tahun 2018 yang begitu bermakna kepada rakyat 
di kampung-kampung, di luar bandar dan di rumah-rumah panjang?  

Seterusnya, apakah kerajaan akan meneruskan pembinaan Klinik Nanga Medamit 
yang telah pun diluluskan untuk memindahnya ke Pekan Medamit di Limbang?  

Penghabisan sekali, Tuan Yang di-Pertua, ialah sebelum ini kita selalu mendengar 
dalam Dewan tentang judi siber yang begitu berleluasa. Alhamdulillah, pada hujung tahun 
lepas, ia bersih semuanya. Saya baru menerima telefon bahawa perkara ini berleluasa lagi 
balik khususnya di Limbang. Ini pagi tadi saya kena telefon. Jadi saya minta kepada KDN 
teruskanlah usaha untuk memastikan judi siber ini tidak menular lagi seluruh negara demi 
untuk kepentingan anak-anak muda generasi muda kita.  

 

 

 



Rangka kerja pengawal seliaan tersebut dijangka tidak akan melemahkan operasi. dan pelaburan PETRONAS di Sarawak dan mestilah menunjukkan kesediaan dan kesanggupannya untuk menghormati dan mematuhi Undang-undang Kerajaan Negeri Sarawak dan perlulah menunjukkan komitmen dalam usaha untuk memenuhi aspirasi negeri Sarawak agar pulangan hasil daripada eksploitasi minyak dan gas adalah saksama dan penyertaan anak-anak Sarawak dan syarikat-syarikat Sarawak perlu diperbanyakkan dan diperluaskan dalam sektor huluan mahupun sektor hiliran minyak dan gas di negeri Sarawak. Saya berharap perundingan yang telah, sedang dan akan dilakukan berjalan dengan lancar dan tidak perlulah saman menyaman dan akan mewujudkan situasi kepentingan Sarawak khususnya dan Malaysia amnya. Saya beralih kepada perkara-perkara yang berkaitan dengan kawasan di tempat saya. Tuan Yang di-Pertua, saya ingin bertanya bilakah Lebuhraya Pan Borneo fasa 2 akan diteruskan iaitu di kawasan Limbang dan Lawas? Di mana Menteri Kerja Raya adalah daripada Lawas. Saya juga ingin menyentuh tentang apa yang telah pun dibincangkan dengan kerajaan negara jiran, negara Brunei Darussalam iaitu tentang persoalan seamless drive yang telah dibawa oleh kerajaan sebelum ini dalam bilateral meeting dengan negara Brunei. Keduanya, apakah perancangan kerajaan khususnya Menteri Kesihatan tentang khidmat pakar yang telah ditamatkan serta-merta di Hospital Limbang? Pada masa ini, di Limbang ada pakar untuk ibu-ibu yang mengandung, gynaecology, dan apabila berlaku perubahan ini, ia ditamatkan serta-merta dan sekarang ini ibu-ibu yang mempunyai masalah terpaksa di bawa ke Miri. Mereka mengadu bukannya kos, Yang Berhormat, tetapi sakitnya ibu mengandung dibawa pakai jalan darat ke Miri sebab perkhidmatan pakar ekspatriat daripada Burma ini telah pun ditamatkan dengan serta-merta. Jadi saya rasa ini adalah satu penyeksaan kepada ibu-ibu kita, ibu-ibu wanita yang mengandung. Sebelum ini, setelah dipinta, dipohon oleh saya dalam Dewan ini, alhamdulillah, ia nya berhasil tetapi sekarang ini pula ditamatkan. Jadi, ketiganya apakah bantuan-bantuan kepada kementerian Kebajikan? Apakah bantuan-bantuan yang bermacam-macam sebelum ini akan diteruskan atau pun tidak?. Keempatnya, apakah langkah-langkah Kementerian Kesihatan untuk menyiapkan Klinik Long Napir yang sudah pun dibina tetapi terbengkalai disebabkan oleh pelaksanaan kontraktor tidak cekap? Jadi, apakah usaha?. Seterusnya kepada KPLB. Apakah langkah-langkah untuk menyiapkan fasa 2 Jalan Meritam, Telahak, Buangabai, Pengkalan Rejab yang juga terbengkalai. Fasa 4 sedang dibina, fasa 3 sudah siap, fasa 1 sudah siap. Fasa 2 ini. Saya berharap kerajaan baharu ini dapat menyelesaikannya. Seterusnya kepada Kementerian Kesihatan. Saya mewakili seluruh rakyat Sarawak juga ingin bertanya apakah servis flying doktor di Sarawak akan diteruskan atau pun tidak? Ini persoalan sekarang. Seterusnya, apakah kerajaan akan meneruskan pelaksanaan projek-projek mesra rakyat yang telah pun diluluskan pada awal tahun 2018 yang begitu bermakna kepada rakyat di kampung-kampung, di luar bandar dan di rumah-rumah panjang?. Seterusnya, apakah kerajaan akan meneruskan pembinaan Klinik Nanga Medamit yang telah pun diluluskan untuk memindahnya ke Pekan Medamit di Limbang?. Penghabisan sekali, Tuan Yang di-Pertua, ialah sebelum ini kita selalu mendengar dalam Dewan tentang judi siber yang begitu berleluasa. Alhamdulillah, pada hujung tahun lepas, ia bersih semuanya. Saya baru menerima telefon bahawa perkara ini berleluasa lagi balik khususnya di Limbang. Ini pagi tadi saya kena telefon. Jadi saya minta kepada KDN teruskanlah usaha untuk memastikan judi siber ini tidak menular lagi seluruh negara demi untuk kepentingan anak-anak muda generasi muda kita.